CELEX: 52010PC0540
Language: ro
Date: 2010-10-04
Title: Propunere de DECIZIE DE PUNERE ÎN APLICARE A CONSILIULUI de modificare a Deciziei 2007/441/CE de autorizare a Republicii Italiene de a aplica măsuri de derogare de la articolul 26 alineatul (1) litera (a) și de la articolul 168 din Directiva 2006/112/CE privind sistemul comun al taxei pe valoarea adăugată

|

52010PC0540

Propunere de DECIZIE DE PUNERE ÎN APLICARE A CONSILIULUI de modificare a Deciziei 2007/441/CE de autorizare a Republicii Italiene de a aplica măsuri de derogare de la articolul 26 alineatul (1) litera (a) și de la articolul 168 din Directiva 2006/112/CE privind sistemul comun al taxei pe valoarea adăugată  /* COM/2010/0540 final - NLE 2010/0269 */  

	[pic] | COMISIA EUROPEANĂ |Bruxelles, 4.10.2010COM(2010) 540 final2010/0269 (NLE)Propunere deDECIZIE DE PUNERE ÎN APLICARE A CONSILIULUIde modificare a Deciziei 2007/441/CE de autorizare a Republicii Italiene de a aplica măsuri de derogare de la articolul 26 alineatul (1) litera (a) și de la articolul 168 din Directiva 2006/112/CE privind sistemul comun al taxei pe valoarea adăugatăEXPUNERE DE MOTIVECONTEXTUL PROPUNERII |Motivele și obiectivele propunerii În conformitate cu articolul 395 alineatul (1) din Directiva 2006/112/CE din 28 noiembrie 2006 privind sistemul comun al taxei pe valoarea adăugată (denumită în continuare „Directiva TVA”), Consiliul, hotărând în unanimitate la propunerea Comisiei, poate autoriza orice stat membru să aplice măsuri speciale de derogare de la dispozițiile directivei respective în scopul simplificării procedurii de colectare a TVA sau al prevenirii anumitor forme de evaziune sau de fraudă fiscală. Prin scrisoarea înregistrată la Secretariatul General al Comisiei la data de 18 februarie 2010, Republica Italiană a solicitat autorizarea de a continua aplicarea unei măsuri de derogare referitoare la dreptul de deducere a taxei pe valoarea adăugată conținută de prețul anumitor tipuri de mijloace de transport. În conformitate cu articolul 395 alineatul (2) din Directiva 2006/112/CE, prin scrisoarea din 13 iulie 2010, Comisia a informat celelalte state membre cu privire la cererea înaintată de Republica Italiană. Prin scrisoarea din 15 iulie 2010, Comisia a comunicat Republicii Italiene faptul că deține toate informațiile necesare pentru a analiza cererea. |Contextul general Articolul 168 din Directiva TVA prevede că o persoană impozabilă are dreptul de a deduce valoarea TVA percepută pentru achizițiile efectuate în scopul operațiunilor sale taxabile. În același timp, articolul 26 alineatul (1) litera (a) din aceeași directivă prevede că utilizarea în folosul propriu a bunurilor care constituie o parte din activele folosite în cadrul unei activități economice trebuie considerată o prestare de servicii efectuată cu plată atunci când valoarea TVA aferentă bunurilor respective a fost dedusă total sau parțial. În consecință, sistemul garantează că se taxează consumul final atunci când valoarea TVA aferentă achizițiilor corespunzătoare a fost inițial dedusă. În ceea ce privește autovehiculele, este uneori dificil și împovărător să se identifice și să se înregistreze distincția dintre utilizarea în scopuri profesionale și cea în scopuri private de către persoanele impozabile și să se verifice distincția efectivă de utilizare de către administrația fiscală. Din cauza numărului de vehicule cu utilizare multiplă, evaziunea fiscală ar putea deveni considerabilă. În vederea simplificării colectării TVA și a combaterii evaziunii fiscale, Republica Italiană a solicitat Consiliului o derogare individuală, pe care a obținut-o și prin care i s-a permis să restrângă dreptul de deducere la 40% în ceea ce privește vehiculele rutiere motorizate (altele decât tractoarele agricole sau forestiere și care sunt utilizate de obicei pentru transportul rutier de persoane sau de mărfuri, a căror masă maximă autorizată nu depășește 3 500 kilograme și care sunt echipate cu cel mult opt scaune, pe lângă cel al șoferului)[1]. Totuși, trebuie să se atragă atenția asupra faptului că de la această restricție au fost excluse anumite categorii de vehicule, cum ar fi vehiculele care fac parte din fondul de comerț, vehiculele utilizate pentru instruirea din cadrul școlilor de șoferi, pentru închiriere sau leasing, cele utilizate de către reprezentanții comerciali și taxiurile. În același timp întreprinderile ar fi scutite de declararea taxei aferente utilizării în scopuri private. În conformitate cu articolul 6 din decizia menționată anterior, Republica Italiană a prezentat un raport cu privire la primii doi ani de aplicare a respectivei decizii incluzând o revizuire a limitării procentului. Din informațiile furnizate de Republica Italiană în respectivul raport rezultă că, în special având în vedere numărul foarte ridicat de întreprinderi mici din Republica Italiană, limitarea la 40% ar continua să corespundă situației reale și ar fi, astfel, adecvată. Cu toate acestea, orice prelungire ar trebui să fie limitată ca durată pentru a se putea verifica continuitatea validității condițiilor pe care se bazează derogarea. Prin urmare, se propune să se prelungească derogarea până la sfârșitul lui 2013 și să se solicite Republicii Italiene prezentarea unui nou raport în cazul în care s-ar prevedea o nouă prelungire după termenul menționat. Decizia ar expira, în orice caz, dacă dispozițiile UE privind restricțiile dreptului de deducere în acest domeniu ar intra în vigoare înainte de termenul menționat. |Dispoziții în vigoare în domeniul propunerii Articolul 176 din Directiva TVA stipulează obligația Consiliului de a stabili cheltuielile pentru care taxa pe valoarea adăugată nu este deductibilă. Până atunci, statele membre sunt autorizate să mențină exceptările în vigoare la 1 ianuarie 1979. În consecință, există un număr de dispoziții de menținere a statu-quoului care restrâng dreptul de deducere în ceea ce privește autovehiculele. De asemenea, restricții similare ale dreptului de deducere au fost acordate și altor state membre în temeiul articolului 395 din Directiva TVA. În 2004, Comisia a prezentat o propunere[2] care conține dispoziții referitoare la tipurile de cheltuieli susceptibile de a fi supuse unei restricții privind dreptul de deducere, dar Consiliul nu a reușit încă să ajungă la un acord cu privire la propunerea respectivă. |Coerența cu celelalte politici și obiective ale Uniunii Nu se aplică. |CONSULTAREA PăRțILOR INTERESATE șI EVALUAREA IMPACTULUI |Consultarea părților interesate |Nu se aplică. |Obținerea și utilizarea avizului experților |Nu a fost necesară consultarea experților externi. |Evaluarea impactului Propunerea vizează combaterea fraudei legate de TVA și simplificarea procedurii de impozitare, având, în consecință, un impact potențial pozitiv. Având în vedere domeniul de aplicare restrâns al derogării și aplicarea sa limitată în timp, impactul va fi, în orice caz, limitat. |ELEMENTELE JURIDICE ALE PROPUNERII |Rezumatul acțiunii propuse Autorizarea Republicii Italiene de a continua aplicarea unei măsuri derogatorii de la Directiva TVA pentru a limita la 40% dreptul unei persoane impozabile de a deduce TVA pentru cheltuielile referitoare la vehiculele rutiere motorizate, atunci când vehiculul nu este utilizat în exclusivitate în scopuri profesionale. În cazul limitării dreptului de deducere, persoana impozabilă este scutită de obligația de a declara taxa pe valoarea adăugată aferentă utilizării în scopuri private. Orice solicitare eventuală de prelungire a măsurii trebuie să fie însoțită de transmiterea unui raport referitor la aplicarea derogării. |Temeiul juridic Articolul 395 din Directiva 2006/112/CE din 28 noiembrie 2006 privind sistemul comun al taxei pe valoarea adăugată. |Principiul subsidiarității Propunerea intră în sfera competenței exclusive a instituțiilor UE. În consecință, principiul subsidiarității nu se aplică. |Principiul proporționalității Propunerea respectă principiul proporționalității din motivul (motivele) expuse mai jos. |Decizia se referă la o autorizare acordată unui stat membru la cererea acestuia și nu constituie o obligație. |Având în vedere domeniul de aplicare limitat al derogării, măsura specială este proporțională cu obiectivul urmărit. |Alegerea instrumentelor |Instrumente propuse: Decizie. |Alte instrumente nu ar fi adecvate din motivul (motivele) expuse mai jos. În conformitate cu articolul 395 din Directiva TVA, derogarea de la normele comune în materie de TVA este posibilă numai cu autorizarea Consiliului hotărând în unanimitate la propunerea Comisiei. O decizie de punere în aplicare a Consiliului este cel mai adecvat instrument, deoarece poate fi adresată statelor membre în mod individual. |IMPLICAțIILE BUGETARE |Propunerea nu are implicații asupra bugetului Uniunii. |INFORMAțII SUPLIMENTARE |Clauza de reexaminare / revizuire / caducitate |Propunerea include o clauză de reexaminare și o clauză de caducitate. |2010/0269 (NLE)Propunere deDECIZIE DE PUNERE ÎN APLICARE A CONSILIULUIde modificare a Deciziei 2007/441/CE de autorizare a Republicii Italiene de a aplica măsuri de derogare de la articolul 26 alineatul (1) litera (a) și de la articolul 168 din Directiva 2006/112/CE privind sistemul comun al taxei pe valoarea adăugatăCONSILIUL UNIUNII EUROPENE,având în vedere Tratatul privind funcționarea Uniunii Europene,având în vedere Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată[3], în special articolul 395 alineatul (1),având în vedere propunerea Comisiei Europene,întrucât:1.  Printr-o scrisoare înregistrată la Secretariatul General al Comisiei la 18 februarie 2010, Italia a solicitat autorizarea de prelungire a unei măsuri de derogare de la articolul 26 alineatul (1) litera (a) și de la articolul 168 din Directiva 2006/112/CE pentru a continua să restrângă dreptul de deducere în ceea ce privește vehiculele rutiere motorizate care nu sunt utilizate exclusiv în scopuri profesionale.2.  Prin scrisoarea din 13 iulie 2010, Comisia a informat celelalte state membre cu privire la cererea depusă de Italia. Prin scrisoarea din 15 iulie 2010, Comisia a comunicat Italiei faptul că deține toate informațiile necesare pentru a analiza cererea.3.  Decizia 2007/441/CE a Consiliului din 18 iunie 2007 de autorizare a Republicii Italiene de a aplica măsuri de derogare de la articolul 26 alineatul (1) litera (a) și de la articolul 168 din Directiva 2006/112/CE privind sistemul comun al taxei pe valoarea adăugată[4] a autorizat Italia să limiteze la 40% dreptul de deducere a taxei pe valoarea adăugată (TVA) percepută pentru cheltuielile referitoare la vehiculele rutiere motorizate care nu sunt utilizate exclusiv în scopuri profesionale. Decizia 2007/441/CE a prevăzut, de asemenea, ca utilizarea în scopuri private a vehiculelor care au beneficiat de o restrângere a dreptului de deducere în temeiul deciziei respective să nu fie considerată drept o prestare de servicii efectuată cu plată. Decizia 2007/441/CE conține, de asemenea, definiții ale vehiculelor și cheltuielilor incluse în domeniul de aplicare a respectivei decizii, precum și o listă a vehiculelor care au fost excluse în mod explicit din domeniul de aplicare a acesteia.4.  În conformitate cu articolul 6 din Decizia 2007/441/CE, Italia a prezentat Comisiei un raport cu privire la primii doi ani de aplicare a respectivei decizii incluzând o reexaminare a limitării procentului. Informațiile furnizate de Italia arată că limitarea la 40% a dreptului de deducere ar continua să corespundă situației reale în ceea ce privește utilizarea în scopuri profesionale și cea în scopuri private a vehiculelor respective. Prin urmare, Italia ar trebui să fie autorizată să aplice în continuare măsura respectivă pentru o perioadă limitată, și anume până la 31 decembrie 2013.5.  În cazul în care Italia va avea în vedere o prelungire suplimentară după 2013, ea va trebui să transmită Comisiei un nou raport însoțit de cererea de prelungire cel târziu până la 1 aprilie 2013.6.  La 29 octombrie 2004, Comisia a adoptat o propunere de Directivă a Consiliului de modificare a Directivei 77/388/CEE în vederea simplificării obligațiilor privind taxa pe valoarea adăugată[5]. Măsurile de derogare prevăzute de prezenta decizie expiră la data la care intră în vigoare o astfel de directivă de modificare, în cazul în care data respectivă este anterioară datei expirării prevăzute de prezenta decizie.7.  Derogarea nu are niciun impact asupra resurselor proprii ale Uniunii provenind din taxa pe valoarea adăugată.8.  Prin urmare, Decizia 2007/441/CE trebuie modificată în consecință,ADOPTĂ PREZENTA DECIZIE:Articolul 1Decizia 2007/441/CE se modifică după cum urmează:(1) Articolul 6 se înlocuiește cu următorul text:„Articolul 6Orice cerere de prelungire a măsurilor prevăzute în prezenta decizie trebuie transmisă Comisiei cel târziu până la 1 aprilie 2013.Orice cerere de prelungire a măsurilor respective trebuie însoțită de un raport incluzând o reexaminare a limitării procentului care se aplică dreptului de deducere a taxei pe valoarea adăugată percepută pentru cheltuielile referitoare la vehiculele rutiere motorizate care nu sunt utilizate exclusiv în scopuri profesionale.”(2) Articolul 7 se înlocuiește cu următorul text:„Articolul 7Prezenta decizie expiră la data intrării în vigoare a dispozițiilor Uniunii care stabilesc cheltuielile referitoare la vehiculele rutiere motorizate care nu sunt eligibile pentru o deducere integrală a taxei pe valoarea adăugată, și cel târziu la 31 decembrie 2013.”Articolul 2Prezenta decizie se aplică de la 1 ianuarie 2011.Articolul 3Prezenta decizie se adresează Republicii Italiene.Adoptată la Bruxelles,Pentru ConsiliuPreședintele [1] Decizia 2007/441/CE a Consiliului din 18 iunie 2007 de autorizare a Republicii Italiene de a aplica măsuri de derogare de la articolul 26 alineatul (1) litera (a) și de la articolul 168 din Directiva 2006/112/CE privind sistemul comun al taxei pe valoarea adăugată, JO L 165, 27.6.2007, p. 33.[2] COM(2004) 728 final, JO C 24, 29.1.2005, p.10.[3] JO L 347, 11.12.2006, p. 1.[4] JO L 165, 27.6.2007, p. 33.[5] COM(2004) 728 final.